تورکیه سلاح‌لی قوه‌لری‌نین عفرین-ده کئچیردیگی "زیتون دالی" عملیاتی چرچیوه‌سینده پ.کا.کا/کا.ج.کا/پ.ی.د-ی.پ.گ و داعش ترور تشکیلات‌لاری‌نین 394 تروریستی ضررسیزلشدیریلیب.
تورکیه سلاح‌لی قوه‌لری‌نین باش قرارگاهیندان وئریلن معلوماتدا، عملیات باشلادیغی گون‌دن اعتباراً (20 ژانویه)  حربی هاوا قوه‌لرینه مخصوص اوچاقلار طرفین‌دن ترور تشکیلات‌لارینا عاید 340 هدفین ده محو ائدیلدیگی بیلدیریلیر.
هدف‌لر آراسیندا ترور تشکیلات‌لاری طرفیندن ایستیفاده ائدیلن سیغینا‌جاق، موضع، سلاح-مهمات و یاشاییش لوازیمات‌لاری‌نین اولدوغونون بیلدیریلدیگی آچیکلامادا، سیول لرین ضرر گؤرمه‌مه‌سی اوچون هر جور دقت و حساسلیغین گؤستریلدیگی وورغولانیر.
معلوماتدا توققوشما‌لاردا 3 عسگرین شهید اولدوغو، 30 عسگرین یارالاندیغی، یارا‌لی‌لارین حیاتی تهلوکه‌لری‌نین اولمادیغی قئید اولونور.
معلوماتدا تورک سلاحلی قوه لری طرفین‌دن دستک‌لنن آزاد سوریه اردوسون‌دان 13 نفرین شهید اولدوغو، 24 نفرین یارالاندیغی و یارا‌لی‌لارین حیاتی تهلوکه‌سی‌نین اولمادیغی ایفاده اولونور.
معلوماتدا "زیتون دالی" عملیاتی‌نین تورکیه‌نین اولوسلار آراسی حقوقا اساس‌لانان حقوق‌لاری، بمت تهلوکه‌سیزلیک شوراسی‌نین تروریزمله موباریزه‌یه قارشی 1624 (2005) ، 2170  (2014) و 2178 (2014) سای‌لی قرارلاری و بمت کنوانسیونونون 51-جی ماده‌سینده گؤستریلن اؤزونومودافعه حقوقو چرچیوه‌سینده، سوریه-نین اراضی بوتؤو‌لوگونه حؤرمت ائدیله‌رک آپاریلدیغی تکرارلانیر.
